cyanic-selkie/wikianc huggingface dataset:
ไยบะ เจ้าหนูซามูไร
มารร้ายในตำนานคืนชีพ
อย่างไรก็ตามพวกไยบะรอดจากการถูกมารร้ายโจมตีจากการช่วยเหลือของชาวใต้พิภพ พวกไยบะหมดหนทางชนะเนื่องจากโอนิมารูได้ควบคุมมารร้ายนี้ออกไปทำลายโลกแม้แต่ดาบจอมราชันย์ก็ไม่อาจต้านทานได้ แต่ชาวใต้พิภพได้เปิดเผยว่ายังมีปีศาจอีกตนที่กำลังจะคืนชีพนั่นคือราชินีแห่งดวงจันทร์ "คางูยะ" พวกไยบะและชาวใต้พิภพวางแผนที่จะขอยืมพลังของคางูยะเพื่อไปสู้กับโอนิมารูและมารร้าย ซายากะจึงได้ลองเสี่ยงที่จะให้ใช้ร่างกายตัวเองให้คางูยะมาสิงร่างของตน ผลคือคางูยะคืนชีพในร่างของซายากะ คางูยะยอมร่วมมือกับพวกไยบะเพราะไม่ต้องการให้โอนิมารูกับมารร้ายนั้นทำลายโลกไปมากกว่านี้ มารร้ายนั้นได้เปลี่ยนร่างเป็นปีศาจอสรพิษ 7 หัวคือ "ยามาตะโนะโอริจิ" คางูยะยอมเข้าไปในร่างของโอโรจิเพื่อสะกดหัวใจทำให้โอโรจิไม่ขยับไปไหนและให้ไยบะตัดเขาของโอโรจิเพื่อให้มารร้ายนั้นกลับไปเป็นแผ่นดินเหมือนเดิม ทางด้านไยบะกับโอนิมารูได้ต่อสู้กันอย่างเอาเป็นเอาตายภายในเวลาอันจำกัดเนื่องจากร่างของซายากะไม่อาจทนพลังของคางูยะได้จนกระทั่งเวลาตะวันตกดิน ทั้งโอนิมารูและไยบะใช้พลังที่แท้จริงของดาบของตน โอนิมารูมีความร้ายกาจมากกว่าแต่ก่อน เล่นงานไยบะจนเกือบเพลี่ยงพล้ำ แต่ไยบะสามารถเอาชนะโอนิมารูได้และตัดเขาของโอโรจิ มารร้ายกลับไปเป็นแผ่นดินประเทศญี่ปุ่นเหมือนเดิม เพื่อให้การผนึกโอโรจิเป็นไปอย่างสมบูรณ์ ไยบะต้องใช้ดาบจอมราชันย์สะกดโอโรจิไว้แต่ทำให้ไยบะต้องสูญเสียดาบนี้ไปตลอดกาล ไยบะยอมสละดาบจอมราชันย์ โอนิมารูกลับมาเป็นมนุษย์ปกติเหมือนเดิมไม่ใช่ปีศาจอีกต่อไป โลกจึงสงบสุขจากเงื้อมมือของปีศาจมารร้าย
การประลองโอดะโนบุนางะ
พวกไยบะได้เดินทางไปยังเกาะโยโรอิซึ่งเป็นทางเข้าของงานประลองโอดะโนบุนางะ การประลองนี้เป็นการประลองนอกรีต ไม่มีกฎกติกา มีเพียงแค่การต่อสู้ฆ่าฟันอย่างเหี้ยมโหดและการพนันอันมหาศาล ไยบะใช้แค่เพียงดาบไม้ซึ่งเป็นสิ่งที่พ่อของไยบะเหลือไว้ให้กับแม่ ไยบะได้เผชิญหน้ากับคู่ต่อสู้ที่มีฝีมืออันร้ายกาจมากมาย รวมไปถึงจูเบที่เข้าร่วมประลองด้วย ไยบะสามารถเอาชนะจูเบได้ และสามารถเอาชนะ โอกิตะ โซชิ นักดาบหนุ่มอัจฉริยะมาได้แต่ตนเองก็สะบักสะบอมไปหมด ในรอบชิงชนะเลิศ คู่ต่อสู้ที่ไยบะเผชิญหน้านั่นคือโอนิมารูที่มาพร้อมกับเคนจูโร่ โอนิมารูบอกว่าตนไปหาเคนจูโร่เพื่อขอให้สอนตนเพื่อเอาชนะไยบะและเพื่อถึงแก่นแห่งดาบที่แท้จริง เคนจูโร่ได้สอนวิชาทุกอย่างให้กับโอนิมารูไปทั้งหมด เคนจูโร่บอกกับไยบะว่าถ้าต้องการรู้เรื่องราวความจริงทุกอย่างต้องเอาชนะโอนิมารูให้ได้ ทั้งสองสู้กันอย่างดุเดือดในนั้น โอนิมารูที่เป็นมนุษย์ปกติในตอนนี้นั้นมีความร้ายกาจยิ่งกว่าตอนเป็นปีศาจ ไยบะไม่สามารถต่อกรกับโอนิมารูในตอนนี้ได้ แต่ไยบะได้ใช้พลังเฮือกสุดท้ายจนสามารถเอาชนะโอนิมารูได้ ไยบะชนะเลิศการประลองโอดะโนบุนางะ
ความจริงทุกอย่างได้ปรากฏว่าเคนจูโร่นั้นคือพ่อจริงๆของไยบะและโมโรฮะ แต่จำเป็นที่ต้องสร้างเรื่องที่ฆ่าพ่อนั้นเพราะแม่ของทั้งสองไม่อยากให้ลูกๆของเธอต้องมาพัวพันในเรื่องดาบ ซึ่งเป็นสิ่งที่เคนจูโร่ชอบและออกเดินทางเพื่อตามหาความฝันในการเป็นซามูไรรวมไปถึงการใช้ชีวิตแบบหรูหราในคฤหาสถ์ที่เคนจูโร่ไม่ชอบแต่ตนชอบการใช้ชีวิตแบบติดดินมากกว่า เคนจูโร่กับไยบะได้กลับไปอยู่ที่คฤหาสถ์กับแม่ของไยบะและโมโรฮะ และก็ใช้ชีวิตเป็นครอบครัวเดียวกันเรื่อยมา
บทส่งท้าย
หลายปีผ่านไป พวกไยบะได้ออกเดินทางเพื่อผจญภัยและฝึกฝนฝีมือ ส่วนซายากะนั้นเป็นนักเรียนมัธยมปลาย เธอได้คิดถึงไยบะและการผจญภัยที่ผ่านมา ไยบะได้ปรากฏตัวออกมาอย่างบังเอิญ ไยบะที่เติบโตขึ้นนั้นได้ชวนซายากะออกไปผจญภัยด้วยกับพร้อมกับดาบเล่มใหม่ของไยบะ "ดาบมารคุซานางิ" ซึ่งทั้งสองคนได้บินไปพร้อมกันด้วยดาบเล่มใหม่ของไยบะ
ธงนาวี
หน้านี้เป็นภาพธงราชนาวีและธงรัฐนาวี ของประเทศต่าง ๆ ในปัจจุบันและอดีต
รายชื่อแหล่งมรดกโลกในประเทศอิสราเอล
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศอิสราเอลทั้งสิ้น 9 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศอิสราเอลมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นมรดกโลกในอนาคตทั้งสิ้น 18 แห่ง
ฮิโนฮาระ
รถไฟ
ฮิโรฮาระไม่มีรถไฟโดยสารให้บริการ การขนส่งสาธารณะหลักคือรถประจำทาง โดยมีบริการรถประจำทางตามกำหนดเวลามายังฮิโรฮาระจากสถานีรถไฟมูซาชิ-อิตสึไกจิในนครอากิรูโนะ ซึ่งเป็นสถานีปลายทางในเส้นทางรถไฟสายอิตสึไกจิของบริษัทรถไฟญี่ปุ่นตะวันออก
ทากายูกิ ซูโง
ทากายูกิ ซูโง ( 菅生 隆之<rt>すごう たかゆき</rt>, 1 สิงหาคม 1952 -) เป็น นักแสดง นักพากย์ และ ผู้บรรยาย ชาวญี่ปุ่น เกิดที่เมืองอาซาฮี จังหวัดชิบะ สังกัดฟุกุดะ & Co.
Paragenipa
Paragenipa เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคือ เซเชลส์
ตุ๊กต่ำ
ตุ๊กต่ำ หรือ ไบโอไทต์ (Biotite) เป็นแร่ธาตุในกลุ่มไมกา มีสูตรเคมีเป็น ผู้ตั้งชื่อว่าไบโอไทต์คือ J.F.L. Hausmann เมื่อ พ.ศ. 2390 ตามชื่อของนักฟิสิกส์ชาวฝรั่งเศส ฌ็อง-บาติสต์ บีโย ผู้ทำวิจัยเกี่ยวกับไมกาและพบลักษณะพิเศษหลายชนิดเมื่อ พ.ศ. 2359
ภาษาไทยโบราณเรียกว่า "ตุ๊กต่ำ" มีหลายสี ถ้าสีเหลืองน้ำตาลเหลือบทองเรียกตุ๊กต่ำน้ำทอง สีเหลืองอ่อนวาวแบบมุกเหลือบสีเงินเรียกตุ๊กต่ำน้ำเงิน ถ้าสีน้ำตาลแก่เหลือบสีทองแดงเรียกตุ๊กต่ำน้ำนาก โบราณใช้ประสมในยาแก้ฝี
กรมประชาสัมพันธ์
กรมประชาสัมพันธ์ เป็นหน่วยงานประชาสัมพันธ์ของรัฐบาลไทย ในสังกัดสำนักนายกรัฐมนตรี มีหน้าที่เสริมสร้างความเข้าใจ ระหว่างหน่วยงานรัฐกับประชาชน
ประวัติ
กรมประชาสัมพันธ์ มีวิวัฒนาการมาจาก “กองโฆษณาการ” หลังจากการปฏิวัติสยาม พ.ศ. 2475 โดยก่อตั้งเมื่อวันที่ 3 พฤษภาคม พ.ศ. 2476   ต่อมาเมื่อวันที่ 9 ธันวาคม ปีเดียวกัน พัฒนาเป็น “สำนักงานโฆษณาการ”  เมื่อวันที่ 5 กรกฎาคม พ.ศ. 2483 พัฒนาขึ้นเป็น “กรมโฆษณาการ”  และเมื่อวันที่ 8 มีนาคม พ.ศ. 2495 พัฒนามาเป็น “กรมประชาสัมพันธ์” ดังเช่นปัจจุบัน
ที่ตั้งสำนักงาน
สำนักงานกรมประชาสัมพันธ์ เดิมตั้งอยู่ที่ อาคารหัวมุมถนนราชดำเนิน ติดกับกรมสรรพากร และสำนักงานสลากกินแบ่งรัฐบาล เป็นสถานที่เกี่ยวข้องในประวัติศาสตร์ทางการเมืองหลายครั้ง ในการรัฐประหารทุกครั้ง จะเป็นสถานที่แรก ๆ ที่ถูกกำลังทหารเข้ายึด รวมทั้งใน เหตุการณ์ 14 ตุลา และ เหตุการณ์พฤษภาทมิฬ ก็ถูกประชาชนเข้ายึด หลังเหตุการณ์พฤษภาทมิฬ อาคารกรมประชาสัมพันธ์ ถูกเพลิงไหม้เสียหายอย่างหนัก จึงย้ายไปตั้ง ณ อาคารเลขที่ 9 ซอยพระรามที่ 6 ซอย 30 (อารีย์สัมพันธ์) ถนนพระรามที่ 6 แขวงพญาไท เขตพญาไท กรุงเทพมหานคร จนถึงปัจจุบัน
ตราสัญลักษณ์
ตามประกาศสำนักนายกรัฐมนตรีซึ่งปรากฏในราชกิจจานุเบกษา ตอนที่ 7 เล่มที่ 64 ลงวันที่ 4 กุมภาพันธ์ 2490 กำหนดเครื่องหมายราชการ "กรมโฆษณาการ" ให้เป็นรูปพระอินทร์เป่าสังข์ เหาะลอยอยู่เหนือเมฆ มีวงกลมล้อมรอบ โดยอิงตามคติในวรรณคดีโบราณว่า พระอินทร์มีหน้าที่เป่าสังข์ชื่อ "ปาญจนันท์" ปลุกพระนารายณ์ให้ตื่นจากบรรทมสินธุ์ในสะดือทะเล เพื่อขึ้นมาปราบเหตุร้ายต่าง ๆ ในโลก และโดยความเชื่อในศาสนาฮินดู สังข์ถือเป็นมงคลสามประการคือ ถือกำเนิดจากพระพรหม ท้องสังข์เคยเป็นที่ซ่อนคัมภีร์พระเวท และตัวสังข์มีรอยนิ้วพระหัตถ์ของพระนารายณ์ ในพิธีทางศาสนาพราหมณ์ จึงมีการเป่าสังข์เพื่อความเป็นสิริมงคลด้วย สอดคล้องกับหลักการประชาสัมพันธ์ ที่เป็นการเผยแพร่ชี้แจงประชาชนให้เข้าใจอย่างกว้างขวาง และสร้างความเข้าใจอันดี จึงเปรียบได้กับการเป่าสังข์เพื่อเรียกประชุมของเทวดา ตราสัญลักษณ์นี้ใช้สีม่วงเป็นสีหลักของตรา ซึ่งเป็นสีของงานประชาสัมพันธ์ และใช้มาจนกระทั่งเป็นกรมประชาสัมพันธ์ในปัจจุบัน
ส่วนราชการในสังกัด
ตามพระราชกฤษฎีกา แบ่งส่วนราชการกรมประชาสัมพันธ์ สำนักนายกรัฐมนตรี ฉบับล่าสุด เมื่อปี พ.ศ. 2540 มีส่วนราชการในสังกัด ดังต่อไปนี้
จดหมายข่าวรัฐบาลเพื่อประชาชน
จดหมายข่าวรัฐบาลเพื่อประชาชน เป็น หนังสือพิมพ์แทบลอยด์ รายปักษ์ภาษาไทยที่ดำเนินการโดย กรมประชาสัมพันธ์ ตามดำริของ พลเอก ประยุทธ์ จันทร์โอชา นายกรัฐมนตรี
ประวัติ
โดยมติ คณะรัฐมนตรี เมื่อวันที่ 10 มีนาคม พ.ศ. 2558 ให้ กรมประชาสัมพันธ์ ออกหนังสือพิมพ์แทบลอยด์แบบรายปักษ์ 4 สี 8 หน้าชื่อ จดหมายข่าวรัฐบาลเพื่อประชาชน เริ่มออกฉบับปฐมฤกษ์เมื่อวันที่ 28 เมษายน 2558 โดยมีวัตถุประสงค์เพื่อประชาสัมพันธ์และรายงานผลงานของรัฐบาล โดยหนึ่งฉบับมี 8 หน้า จัดพิมพ์ทั้งสิ้น 60,000 เล่ม โดยแบ่งเป็นการแจกในพื้นที่กรุงเทพมหานคร 30,000 เล่ม และพื้นที่ต่างจังหวัด 30,000 เล่ม
โดยที่หนังสือพิมพ์ฉบับนี้มีนายอภินันท์ จันทรังษี อธิบดี กรมประชาสัมพันธ์ เป็นบรรณาธิการบริหารในเวลาต่อมาได้เปลี่ยนให้นายคณิศร์ สุวรรณเดชเป็นบรรณาธิการบริหารแทนและพลเอก วิลาศ อรุณศรี เลขาธิการนายกรัฐมนตรี เป็นบรรณาธิการอำนวยการ
ในหนังสือพิมพ์ฉบับนี้ พลเอกประยุทธ์ จันทร์โอชา ได้เป็นคอลัมนิสต์รับเชิญในคอลัมน์ จากใจนายกรัฐมนตรี เพื่อใช้สื่อสารความในใจของท่านไปสู่ประชาชนนอกจากนี้ยังมีคอลัมน์จากรัฐมนตรีบางท่านที่ใช้รายงานผลงานที่ผ่านมา
แต่ด้วยผลไม่เป็นตามเป้าที่วางไว้จึงได้ยุติหนังสือพิมพ์ฉบับนี้โดยออกฉบับสุดท้ายเมื่อวันที่ 15 กรกฎาคม พ.ศ. 2559
ลาปาร์กา (นักมวยปล้ำ)
อาโดลโฟ มาร์การิโต ตาเปีย อิบาร์รา (Adolfo Margarito Tapia Ibarra) เกิดวันที่ 14 พฤศจิกายน ค.ศ. 1965 เป็นนักมวยปล้ำอาชีพสวมหน้ากากชาวเม็กซิโก ที่รู้จักกันดีทั่วโลกในนามสังเวียนมวยปล้ำมีชื่อว่า ลาปาร์กา (La Parka) เป็นอดีตแชมป์โลกเฮฟวีเวตของ IWC 1 สมัย
เจ้าหญิงโยเซฟินแห่งบาเดิน
เจ้าหญิงโยเซฟิน ฟรีเดอรีเกอ ลุยเซอ แห่งบาเดิน (ประสูติ:11 ตุลาคม ค.ศ. 1813 — สิ้นพระชนม์ 19 มิถุนายน ค.ศ. 1900) ประสูติที่มันไฮม์ แกรนด์ดัชชีแห่งบาเดิน เป็นพระธิดาของแกรนด์ดยุกชาลส์แห่งบาเดิน กับสเตฟานีแห่งโบอาร์แน ทรงเป็นพระบรมอรรคราชบรรพบุรุษของราชวงศ์โรมาเนีย และราชวงศ์ยูโกสลาเวียผ่านทางพระโอรส เจ้าชายเลโอโปลด์แห่งโฮเฮนซอลเลิร์น และของราชวงศ์เบลเยียม และลักเซมเบิร์ก ผ่านทางพระธิดา คือ เจ้าหญิงมารีแห่งโฮเฮนซอลเลิร์น-ซิกมาริงเงิน
บรรณานุกรม
18131900
วัดนก (จังหวัดพระนครศรีอยุธยา)
วัดนก เป็นวัดร้างที่ตั้งอยู่ที่ ตำบลประตูชัย อำเภอพระนครศรีอยุธยา จังหวัดพระนครศรีอยุธยา โดยตั้งอยู่ทางทิศตะวันออกเฉียงใต้ของ วัดมหาธาตุ
วัดนกแห่งนี้สร้างในสมัยกรุงศรีอยุธยาแต่ไม่ปรากฏนามผู้สร้าง โดยวัดนกได้ปรากฏในพระราชพงศาวดารว่าเป็นที่พำนักจำพรรษาของ พระมหาเถรคันฉ่อง หลังจากที่สมเด็จพระนเรศวรมหาราช ได้กวาดต้อนครัวมอญลงมาหลังจากประกาศอิสรภาพ ส่วน พระยาเกียรติ พระยาราม โปรดเกล้าฯ ให้ตั้งบ้านเรือนอยู่ใกล้วัดขุนแสน
ในคำอธิบายแผนที่พระนครศรีอยุธยาของพระยาโบราณราชธานินทร์ (พร เดชะคุปต์) ได้มีการกล่าวถึงวัดนกไว้ว่า ด้านหลังวัดเป็นที่ขาย ขัน ถาด พาน เครื่องทองเหลือง ส่วนหน้าวัดเป็นตลาดสดเช้าเย็น ส่วนในปัจจุบันกรมศิลปากรได้ขึ้นทะเบียนวัดนกเป็นโบราณสถานและได้ทำการขุดแต่งบูรณะปฏิสังขรณ์จนอยู่ในสภาพปัจจุบันโดยโบราณสถานของวัดที่ยังคงหลงเหลืออยู่คือ พระปรางค์ กับ พระวิหาร ปรางค์ประธาน มีทางเข้าสู่ครรภคูหาทางด้านตะวันออก จัดว่าเป็นปรางค์ในระยะแรกสุดของสมัยอยุธยา ต่อมาภายหลังมีการบูรณะองค์ปรางค์โดยการต่อมุขด้านหน้าองค์ปรางค์ให้ยาวออกมา ฐานของมุขแอ่นโค้งซึ่งน่าจะเป็นการบูรณะในสมัยอยุธยาตอนปลาย
เฟืองแบบบราวน์
อุปกรณ์ในการทดลองทางความคิดประกอบด้วยเกียร์ซึ่งมี เฟืองหมุนทางเดียว โดยที่มันสั่นภายใต้ การเคลื่อนที่แบบบราวน์ (เป็นที่มาของชื่อดังกล่าว) ใน heat bath แนวคิดคือว่าการเคลื่อนที่ในทิศหนึ่งจะสามารถเป็นไปได้ตามเฟือง แต่การเคลื่อนที่ในทิศตรงกันข้ามจะถูกกันไว้ เกียร์จึงหมุนด้วยแรงเล็ก ๆ ไปเรื่อย ๆ ในทิศหนึ่งโดยปราศจาก heat gradient ใด ๆ นี่เป็นการหักล้าง กฎข้อที่สองของเทอร์โมไดนามิกส์ ซึ่งเริ่มไว้ว่า "มันเป็นไปไม่ได้สำหรับเครื่องมือใดที่จะทำงานในวัฏจักรหนึ่งโดยรับความร้อนจากระบบ reservoir เดียวและเกิดงานลัพธ์ขึ้น"
ถึงแม้ว่าในตอนแรก เฟืองแบบบราวน์ดูจะสกัดเอางานที่ใช้ได้จากการเคลื่อนที่แบบบราวน์ ไฟนย์แมนแสดงผ่านรายละเอียดข้อโต้แย้งจำนวนหนึ่งว่า การทำงานของมันจะทำลายตัวเอง และในความเป็นจริงจะไม่สามารถสร้างงานใด ๆ ได้ วิธีการง่าย ๆ ที่ทำให้เห็นภาพว่าเครื่องกลดังกล่าวนั้นใช้ไม่ได้ คือ การระลึกว่าเฟืองหมุนทางเดียวก็เป็นไปตามการเคลื่อนที่แบบบราวน์เช่นกัน อันที่จริงแล้วเฟืองจะมีขนาดเทียบได้กับเกียร์และทำตัวตามการเคลื่อนที่ของของขนาดเดียวกัน ดังนั้นเมื่อใดที่เครื่องกลเฟืองไปข้างหน้า มันก็จะไถลไปด้วยเนื่องจากการเคลื่อนที่แบบบราวน์ของเฟือง อย่างไรก็ตาม แนวคิดนี้นำไปสู่การพัฒนามอเตอร์แบบบราวน์ซึ่งสามารถสร้างงานที่เป็นประโยชน์ได้ แต่ไม่ขัดแย้งกับกฎทางเทอร์โมไดนามิกส์
จอร์จ เบสต์
จอร์จ เบสต์ เกิดวันที่ 22 พฤษภาคม ค.ศ. 1946 เป็นนักฟุตบอลทีมชาติไอร์แลนด์เหนือ และเป็นตำนานของสโมสรฟุตบอลแมนเชสเตอร์ยูไนเต็ดไปแล้ว โดยเขาอยู่ในทีมชุดที่คว้าแชมป์ยูโรเปี้ยน คัพ ปี 1968 ร่วมกับเซอร์ บ๊อบบี้ ชาร์ลตัน และเดนนิส ลอว์ เขามีฉายาว่าเทพบุตรมหาภัยเนื่องจากมีรูปร่างหน้าตาหล่อและมีความอันตรายในการทำประตู จอร์จ เบสต์ เสียชีวิตที่กรุงลอนดอน ประเทศอังกฤษ เมื่อวันที่ 25 พฤศจิกายน 2005 รวมอายุ 59 ปี
แหล่งข้อมูลอื่น
19462005
พระยากัลยาณไมตรี (ฟรานซิส บี. แซร์)
พระยากัลยาณไมตรี (ฟรานซิส บี. แซร์) (Francis Bowes Sayre; 30 เมษายน พ.ศ. 2428 - 29 มีนาคม พ.ศ. 2515) เป็นอาจารย์คณะนิติศาสตร์ มหาวิทยาลัยฮาร์วาร์ด และเป็นบุตรเขยของวูดโรว์ วิลสัน อดีตประธานาธิบดีสหรัฐอเมริกา
ฟรานซิสเป็นนิติศาสตรบัณฑิต มหาวิทยาลัยฮาร์วาร์ด ต่อมา เดินทางมายังประเทศสยาม (ต่อมาคือประเทศไทย) ในฐานะเอกอัครราชทูตสหรัฐประจำสยาม เมื่อ พ.ศ. 2468 แล้วกลับสหรัฐอเมริกาใน พ.ศ. 2475 ที่บ้านเกิดเมืองนอน ได้รับแต่งตั้งจาก แฟรงกลิน ดี. โรสเวลต์ ประธานาธิบดี ให้เป็นผู้ช่วยรัฐมนตรีต่างประเทศ ต่อมาจึงได้เป็นข้าหลวงใหญ่สหรัฐอเมริกาประจำประเทศฟิลิปปินส์ใน พ.ศ. 2482 แล้วดำรงตำแหน่งผู้แทนของสหรัฐประจำสหประชาชาติ และเป็นประธานคณะมนตรีภาวะทรัสตีแห่งสหประชาชาติ พร้อม ๆ กันในปี พ.ศ. 2490
ด้านครอบครัว ฟรานซิสสมรสกับเจสซี วิลสัน บุตรสาวของวูดโรว์ วิลสัน พิธีมงคลสมรสมีขึ้นที่ทำเนียบขาวเมื่อวันที่ 26 พฤศจิกายน พ.ศ. 2456 ทั้งคู่มีบุตรชื่อ ฟรานซิส บี. แซร์ จูเนียร์, เอเลนอร์ แซร์ และ วูดโรว์ วิลสัน แซร์ ตามลำดับ
แซนด์-แบงค์
แซนด์ - แบงค์ (SAND-BANK) เป็นนักร้องดูโอชายแห่งยุค 90s ภายใต้สังกัดอาร์เอส โปรโมชั่น เจ้าของเพลงฮิต "อะไร...ว้า"
ประวัติ
แซนด์-พิศุทธิ์ และ แบงก์-พิเศษ นิธิไพศาลกุล เป็นอดีตนักร้องดูโอพี่น้อง อยู่ในสังกัดอาร์เอส โปรโมชั่น เคยออกอัลบั้มเพลงชื่อ SAND - BANK เพียงชุดเดียว เมื่อปี พ.ศ. 2542 หลังจากนั้น ทั้งสองก็ออกจากวงการ เพื่อไปศึกษาต่อ และปัจจุบัน ต่างคนก็แยกไปทำธุรกิจส่วนตัว
ในปี พ.ศ. 2545 แบงค์ นักร้องในวง ได้มีผลงานเพลงกับทางค่ายแกรมมี่ โดยใช้ชื่อวง "Tri-Ad (ไทร แอด)" มีสมาชิกทั้งหมด 3 คนคือ อัครินทร์ ฉายแก้วสกุลชัย (หรือ อาร์ต KPN), เขมณัฐฏ์ เธียรธนานนันต์ (ซัน) และ พิเศษ นิธิไพศาลกุล (แบงค์) แต่ไม่ได้ออกอัลบั้มเต็ม โดยมีเพลงเปิดตัวคือเพลง "Girlfriend (เกิร์ลเฟรนด์)"
Salmonella
Salmonella เป็นแบคทีเรียแกรมลบรูปท่อนไม่สร้างสปอร์ที่เป็นสาเหตุของอาหารเป็นพิษที่พบได้บ่อยที่สุด และจำนวนแบคทีเรียชนิดนี้ในอาหารเพียงเล็กน้อยทำให้เกิดอาการเจ็บป่วยได้ สามารถเติบโตได้ที่อุณหภูมิในขอบเขตระหว่าง 8-45 องศาเซลเซียส ในอาหารที่มีความเป็นกรด-ด่างระหว่าง 4-9 อาหารที่มาจากสัตว์เช่นเนื้อสัตว์ดิบ/ปรุงไม่สุก หรือซากเป็ดไก่ ไข่ดิบ ผลิตภัณฑ์ที่มีไข่ดิบ นมดิบหรือนมที่ไม่ได้ผ่านการฆ่าเชื้อ และผลิตภัณฑ์จากนมเช่น เนย ไอศกรีม เนยแข็งและผักบางชนิด สามารถนำเชื้อก่อโรค Salmonella จากสัตว์มาสู่คนได้ การใช้น้ำที่สกปรกทางการเกษตรหรือใช้ล้างอาหารสดทำให้เกิดการปนเปื้อนได้เช่นกัน
อาการของอาหารเป็นพิษที่เกิดจาก Salmonella เป็นเช่นเดียวกับจุลินทรีย์ที่มาจากระบบทางเดินอาหารอื่นๆ เกี่ยวข้องกับอาการถ่ายเป็นน้ำ อาเจียน ปวดท้องและมีไข้ เฉพาะโดยการทดสอบจุลินทรีย์ในอุจจาระของคนจึงจะจำแนกเชื้อที่ก่อโรคได้ ทำให้เกิดไข้ไทฟอยด์ การติดเชื้อ Salmonella สามารถส่งผ่านระหว่างคน และระหว่างคนกับสัตว์ได้
เกาะมาฟีอา
เกาะมาฟีอา (Mafia Island หรือ Chole Shamba) เป็นเกาะในประเทศแทนซาเนีย จากข้อมูลปี ค.ศ. 2002 เกาะมีประชากร 40,801 คน เศรษฐกิจของเกาะขึ้นอยู่กับการจับปลา เกษตรกรรมแบบยังชีพ และตลาด ในเคลอินโดนี เกาะยังเป็นสถานที่ท่องเที่ยว โดยเฉพาะกิจกรรมผจญภัย อย่าง การดำน้ำสกูบา การตกปลา และการพักผ่อน
วัดแป้นทองโสภาราม
วัดแป้นทองโสภาราม เป็นวัดราษฎร์สังกัดคณะสงฆ์มหานิกาย ตั้งอยู่ในแขวงสามวาตะวันตก เขตคลองสามวา กรุงเทพมหานคร พื้นที่วัดเป็นที่ราบลุ่ม ตั้งอยู่ระหว่างคลองสามตะวันตกกับคลองสี่ตะวันตก แวดล้อมไปด้วยทุ่งนา อาณาเขตวัดมีคูคลองโดยรอบ อุโบสถในวัดประดิษฐานพระพุทธสุวรรณเศรษฐี (หลวงพ่อทองเศรษฐี) พระประธานอุโบสถหลังใหม่
วัดและชาวมอญในชุมชนชาวมอญนี้ได้มอบที่ดินให้สร้างโรงเรียนวัดแป้นทองเป็นที่เล่าเรียนมาตั้งแต่ปี พ.ศ. 2492
ประวัติ
วัดแป้นทองโสภารามตั้งวัดเมื่อ พ.ศ. 2424 ได้รับพระราชทานวิสุงคามสีมาเมื่อ 12 พฤศจิกายน พ.ศ. 2553 เขตวิสุงคามสีมากว้าง 6 เมตร ยาว 18 เมตร ผูกพัทธสีมาเมื่อประมาณ พ.ศ. 2465
วัดแป้นทองโสภารามเป็นวัดมอญ สร้างโดยนายทองและนางแป้น สองสามีภรรยาคหบดีผู้มีจิตศรัทธาเลื่อมใสพุทธศาสนาในสมัยพระบาทสมเด็จพระจุลจอมเกล้าเจ้าอยู่หัว ประชาชนที่อยู่ใกล้วัดส่วนใหญ่เป็นชาวมอญที่ย้ายมาจากอำเภอพระประแดง จังหวัดสมุทรปราการ ในอดีตในหน้านา ชาวมอญพระประแดงจะล่องเรือจากปากน้ำสมุทรปราการผ่านคลองแสนแสบมายังบริเวณชุมชนแป้นทองสัมพันธ์ในปัจจุบันเพื่อทำนา แต่ตั้งแต่สมัยพระบาทสมเด็จพระพุทธเลิศหล้านภาลัยเป็นต้นมา ก็เริ่มทำนาแล้วพักอาศัยอยู่อย่างถาวร ไม่กลับพระประแดงแล้ว กลายเป็นชาวมอญสามวานับแต่บัดนั้น
งานประเพณี
ในช่วงวันสงกรานต์ในวันที่ 13–15 เมษายนของทุกปี มีการทำบุญและบังสุกุลให้กับบรรพบุรุษ ในวันที่ 14–15 เมษายน มีการสรงน้ำพระและเทศน์เป็นภาษามอญ ในช่วงเย็นมีการละเล่นสะบ้ามอญ
เลิฟเนเวอร์เฟลท์โซกูด
เลิฟเนเวอร์เฟลท์โซกูด (Love Never Felt So Good) เป็นเพลงที่ถูกเขียนขึ้นโดยนักร้องชาวอเมริกัน ไมเคิล แจ็กสัน และนักร้อง นักแต่งเพลงชาวแคนาดา พอล แองคา โดยบันทึกเสียงครั้งแรกในปี ค.ศ. 1983 ต่อมาได้รับออกจำหน่ายเป็นซิงเกิลหลังมรณกรรมในเดือนพฤษภาคม ค.ศ. 2014 เวอร์ชันออกจำหน่ายครั้งแรกของเพลงที่ถูกบันทึกไว้โดย จอห์นนี มาติส สำหรับอัลบั้มเขาในปี ค.ศ. 1984, Special Part of Me กับเนื้อเพลงใหม่โดย แองคา และแคทลีน เวกฟีลด์ เวอร์ชันทำใหม่ของแจ็กสันในปี ค.ศ. 1983 แบ่งเป็น 2 เวอร์ชัน ไดแก่ เวอร์ชันร้องเดี่ยว ผลิตโดยโปรดิวเซอร์ชาวอเมริกัน จอห์น แม็คแคลย์น และโปรดิวเซอร์ชาวดักช์จอร์โจ เทิว์นฟอร์ด เวอร์ชันร้องคู่โดยมีจัสติน ทิมเบอร์เลค ผลิตโดยโปรดิวเซอร์ชาวอเมริกัน ทิมบาแลนด์ และเจอโรม "เจ-รอค" ฮาร์มอน เป็นซิงเกิลแรกที่จำหน่ายจากอัลบั้มหลังมรณกรรมที่ 2 ของแจ็กสัน เอ็กซ์สเคป เป็นความร่วมมือระหว่างแจ็กสัน กับแองคา ในการออกจำหน่ายนับตั้งแต่แจ็กสันเสียชีวิตในปึ ค.ศ. 2009 (ครั้งแรกใน ดิสอีสอิต)
ซิงเกิลนี้ประสบความสำเร็จได้ติดชาร์ตอันดับที่ 9 จากการจัดอันดับเพลง 100 ของบิลบอร์ด สหรัฐอเมริกา และอันดับที่ 8 ของสหราชอาณาจักร
เบื้องหลัง
เพลงนี้สร้างสรรค์ครั้งแรกในเดมโบ แจ็กสันเป็นโปรดิวเซอร์เพลงร่วมกับพอล แองคาในช่วงปี ค.ศ. 1983 โดยเวอร์ชันต้นฉบับนั้นมีเพียงแจ็กสัน ที่ขับร้อง ,ปรบมือ และเล่นเปียโนโดยแองคา ในปี ค.ศ. 1984 แองคาไดส่งเพลงนี้ให้ จอห์นนี่ มาธิส ผู้ที่บันทึกเสียงเวอร์ชันใหม่ด้วยเนื้อเพลงที่ปรับเปลี่ยนโดยแองคา และเคธลีน เวคฟีลด์ เวอร์ชันของมาธิสถูกรวมในอัลบั้มของ A Special Part of Me ในปี ค.ศ. 1984 ในปี ค.ศ. 2006 เพลงนี้ถูกรั่วไหลในสื่อออนไลน์ ในช่วงบันทึกเสียงปี 2013-2014 สำหรับอัลบั้ม เอ็กซ์สเคป เพลงได้รับการแก้ไขเป็นเพลงเสียงดิสโก้ เวอร์ชันแรกซึ่งมีเฉพาะแจ็คสันที่ร้องเดี่ยว ถูกผลิตโดย จอห์น แม็คแคลย์น และจอร์โจ เทิว์นฟอร์ด และให้ความสำคัญเป็นแทร็คแรกในเพลงหลักอัลบั้มของ เอ็กซ์สเคป รุ่นที่สองให้ความสำคัญเป็นแทร็กสุดท้ายเวอร์ชันดีลักซ์ของอัลบั้ม ถูกผลิตโดย ทิมบาแลนด์ และเจอโรม "เจ-รอค" ฮาร์มอน และมีจัสติน ทิมเบอร์เลค มาร้องคู่กับแจ็กสัน ขณะที่การผลิตเวอร์ชันร้องคู่ของทิมเบอร์เลค ทิมบาแลนด์ได้นำตัวอย่างการเคาะและลมหายใจมาจากเพลงในปี ค.ศ. 1979 "เวิร์คคิน'เดย์แอนด์ไนท์"
การตอบรับในเชิงพาณิชย์
ซิงเกิลนี้เปิดตัวบนชาร์ตซิงเกิลแห่งสหราชอาณาจักร ในอันดับที่ 27 ที่ปล่อยออกเมื่อวันที่ 4 พฤษภาคม ค.ศ. 2014 หลังจากที่เปิดขายเพียง 24 ชั่วโมง
ในสหรัฐอเมริกา ซิงเกิลมียอดขายมากกว่า 60,000 ดาวน์โหลด จากการเปิดตัวครั้งแรกในวันที่ 4 พฤษภาคม ค.ศ. 2014
มิวสิกวิดีโอ
มิวสิกวิดีโอนี้ เปิดตัวออกมาในเช้าวันที่ 14 พฤษภาคม ค.ศ. 2014 ซึ่งได้รับการยกย่องว่าเป็น "ภาพระมัดระวังแบบเดิมที่ยั่งยืนนักร้องเพลงป๊อปในช่วงปลายของยุคอนาคต" กำกับโดย ริช ลี และจัสติน ทิมเบอร์เลค โดยมีฝูงชนของนักเต้นหนุ่ม และจัสติน ทิมเบอร์เลคร้องตามและทำให้บางคนเคลื่อนไหวที่น่าจดจำจากวิดีโอเพลงคลาสสิกของ ไมเคิล แจ็คสัน หรือการแสดงสด คลิปจากมิวสิควิดีโอต่อไปนี้ปรากฏอยู่ในมิวสิกวิดีโอ "เลิฟเนเวอร์เฟลท์โซกูด" ไดแก่
หนึ่งเดือนต่อมามิวสิกวิดีโอสำหรับเวอร์ชันเดี่ยวที่ถูกอัปโหลดไปยังช่องอย่างเป็นทางการของไมเคิล แจ็คสัน ในยูทูบ มิวสิกวิดีโอเป็นจุดเด่นจากคลิปเวอร์ชันเช่นเดียวกับคลิปจากมิวสิกวิดีโอไมเคิล แจ็คสันอื่น ๆ อาทิ "Dirty Diana" และ "You Rock My World" พร้อมกับบางส่วนของการแสดงสดของแจ็คสัน เช่น "Billie Jean"
ช็องเซลีเซ
อาฟว์นูว์เดช็องเซลีเซ (Avenue des Champs-Élysées, ) เป็นถนนในเขตที่ 8 ของกรุงปารีส ประเทศฝรั่งเศส เป็นย่านการค้าที่ประกอบด้วยโรงละคร ร้านกาแฟ และร้านค้าหรูหรา สองข้างทางมีต้นเกาลัดที่ได้รับการตกแต่งอย่างสวยงามปลูกเรียงราย ชื่อ "ช็องเซลีเซ" มาจากคำว่า "ทุ่งเอลิเซียม" จากเทพปกรณัมกรีกในภาษาฝรั่งเศส
ช็องเซลีเซได้รับการขนานนามว่าเป็นถนนที่สวยที่สุดในโลก (La plus belle avenue du monde) โดยมีอัตราค่าเช่าสูงถึง 1.5 ล้านดอลลาร์สหรัฐต่อปี สำหรับพื้นที่ 1000 ตารางฟุต (93 ตารางเมตร) สูงที่สุดในยุโรป
ช็องเซลีเซเดิมเป็นท้องทุ่งและสวน จนกระทั่งปี ค.ศ. 1616 เมื่อมารีอา เด เมดีชี สมเด็จพระราชินีนาถแห่งฝรั่งเศส ทรงขยายพื้นที่บริเวณสวนหย่อมของพระราชวังตุยเลอรี (Palais des Tuileries) เป็นถนนที่มีต้นไม้สองข้างทาง ในปี ค.ศ. 1724 ได้รับการขยายไปเชื่อมกับจัตุรัสแห่งดวงดาว (Place de l'Étoile ปัจจุบันเปลี่ยนชื่อเป็นจัตุรัสชาร์ล เดอ โกล ซึ่งเป็นที่ตั้งของประตูชัยฝรั่งเศส)
แมกซ์ ฟอน ซีโดว
คาร์ล อดอล์ฟ "แมกซ์" ฟอน ซีโดว (Max Carl Adolf von Sydow; 10 เมษายน 1929 – 8 มีนาคม 2020) นักแสดงอาวุโสชาวสวีเดน มีผลงานการแสดงภาพยนตร์หลายสิบเรื่อง สามารถพูดได้หลายภาษาทั้งภาษาสวีเดน นอร์เวย์ อังกฤษ อิตาลี เยอรมัน เดนมาร์ก และสเปน  ฟอน ซีโดว ได้ถือสัญชาติฝรั่งเศสเพิ่มเติมจากสัญชาติสวีเดน ตั้งแต่ ปี ค.ศ. 2002
ในปี ค.ศ. 1965 ฟอน ซีโดวและครอบครัวย้ายไปอาศัยในสหรัฐอเมริกา และย้ายไปอาศัยในอิตาลี ในช่วงกลางทศวรรษ 1970 ในปี 1996 เขาหย่าขาดกับภรรยานักแสดงชาวสวีเดนที่แต่งงานกันมา 45 ปี และแต่งงานใหม่กับนักสร้างภาพยนตร์ชาวฝรั่งเศส และใช้ชีวิตอยู่ในปารีส จนถึงปัจจุบัน
Paradombeya
Paradombeya เป็นสกุลของพืชดอกที่อยู่ในวงศ์ Malvaceae.
ถิ่นกำเนิดของมันคือ ทางตอนใต้ของจีนตอนกลางถึง อินโดจีน
สปีชีส์ในสกุล ได้แก่:
การประสูติของพระเยซู
การประสูติของพระเยซู (The Nativity of Jesus; the Nativity) หรือพระคริสตสมภพ ถูกกล่าวถึงในพระวรสารนักบุญมัทธิวและพระวรสารนักบุญลูกาซึ่งเป็นส่วนหนึ่งของคัมภีร์ไบเบิลภาคพันธสัญญาใหม่ ส่วนพระวรสารนักบุญมาระโกและพระวรสารนักบุญยอห์นมิได้กล่าวถึงการประสูติของพระเยซูไว้ แหล่งข้อมูลอื่นเกี่ยวกับเหตุการณ์นี้ก็มีแต่มิได้รวมอยู่ในสารบบคัมภีร์ไบเบิล
คำบรรยายของพระวรสารนักบุญมัทธิวและพระวรสารนักบุญลูกากล่าวว่าพระเยซูชาวนาซาเร็ธเป็นบุตรของนางมารีย์ ขณะมีตั้งครรภ์ได้หมั้นอยู่กับโยเซฟจากตระกูลเดวิด เรื่องนี้คริสตชนเชื่อว่าพระเยซูประสูติจากหญิงพรหมจารีเพราะเป็นการกำเนิดโดยอำนาจของพระวิญญาณบริสุทธิ์โดยมารดามิได้ร่วมประเวณีกับโยเซฟเลย คริสตชนจึงถือว่าโยเซฟเป็นเพียงบิดาบุญธรรม ทูตสวรรค์ได้ประกาศถึงการประสูติพระเยซูต่อคนเลี้ยงแกะ โหราจารย์สามคนก็ทราบเพราะได้เห็นดวงดาว พระวรสารกล่าวว่าการกำเนิดของพระเยซูเป็นไปตามคำพยากรณ์ของเหล่าผู้เผยพระวจนะชาวอิสราเอล
การระลึกถึง การแสดง หรือการสร้างสัญลักษณ์เกี่ยวกับการกำเนิดของพระเยซูถือเป็นหัวใจของการฉลองเทศกาลคริสต์มาส เพื่อแสดงความเชื่อว่าพระเยซูชาวนาซาเรธเป็น “พระคริสต์” หรือ “พระเมสสิยาห์” ตามที่ทำนายไว้คัมภีร์ไบเบิลภาคพันธสัญญาเดิม ในบางคริสตจักร เช่น โรมันคาทอลิก ถือว่าจุดยอดของการฉลองอยู่ที่พิธีมิสซาเที่ยงคืน หรือเช้าวันคริสต์มาสซึ่งจะเป็นวันที่ 25 ธันวาคมเสมอ ทางอีสเทิร์นออร์ทอดอกซ์จะอดอาหารก่อนวันคริสต์มาส 40 วัน และวันอาทิตย์สี่วันก่อนคริสต์มาสคริสต์ศาสนิกชนทั้งนิกายโรมันคาทอลิกและแองกลิคันก็จะฉลองเทศกาลเตรียมรับเสด็จพระเยซู เพื่อเป็นการเตรียมตัวทางใจเพื่อความพร้อมที่จะฉลองวันประสูติของพระเยซู
นีกอลา แฌ็สเกียร์
นีกอลา แฌ็สเกียร์ (Nicolas Ghesquière; เกิด 9 พฤษภาคม ค.ศ. 1971) เป็นนักออกแบบแฟชั่นชาวฝรั่งเศส-เบลเยียม เป็นผู้อำนวยการฝ่ายสร้างสรรค์ของหลุยส์ วิตตอง (ซึ่งมีเจ้าของคือแอลวีเอ็มเอช) มาตั้งแต่ ค.ศ. 2013
ชีวิตวัยเด็ก
แฌ็สเกียร์เกิดที่เมืองกอมีน จังหวัดนอร์ (พรมแดนฝรั่งเศส-เบลเยียม) เป็นลูกคนเล็กในบรรดาลูกชายสองคนของเจ้าของและผู้จัดการสนามกอล์ฟชาวเบลเยียมที่พูดภาษาฝรั่งเศส และแม่ชาวฝรั่งเศสที่รักแฟชั่น เขาเติบโตขึ้นมาในเมืองลูเดิง จังหวัดเวียน ตั้งแต่อายุยังน้อย แฌ็สเกียร์ชอบและฝึกฝนกีฬา เช่น การขี่ม้า การฟันดาบ และว่ายน้ำ
เมื่อยังเด็ก แฌ็สเกียร์ประกาศว่าเขาอยากเป็นนักออกแบบ เขายอมรับว่านี่คือความปรารถนาที่จะทำอะไรบางอย่างที่แตกต่างจากพ่อแม่ของเขา เมื่ออายุได้ 12 ปี เขาร่างแบบชุดเดรสในหนังสือเรียนของเขา ทำชุดจากผ้าม่านของแม่ และออกแบบต่างหูจากโคมระย้าคริสตัลของยาย/ย่า
อาชีพ
หลังจากจบการศึกษาจากโรงเรียนมัธยมตอนอายุ 18 ปี แฌ็สเกียร์ได้ลาออกจากโรงเรียนศิลปะเพื่อทำงานเป็นผู้ช่วยของฌ็อง-ปอล กาลตีเย ดีไซเนอร์ชื่อดังตั้งแต่ปี ค.ศ. 1990 ถึง ค.ศ. 1992
คณะศิลปกรรมศาสตร์ มหาวิทยาลัยศรีนครินทรวิโรฒ
คณะศิลปกรรมศาสตร์ มหาวิทยาลัยศรีนครินทรวิโรฒ เป็นคณะที่ได้รับงบประมาณสูงสุดตั้งแต่ปี พ.ศ. 2546 – ปัจจุบัน
ประวัติ
นอกเหนือจากหลักสูตรการศึกษาบัณฑิต (กศ.บ.) วิชาเอกศิลปศึกษา ที่มีอยู่แต่เดิมแล้วนั้น ยังได้เพิ่มหลักสูตรศิลปศาสตร์บัณฑิต (ศศ.บ.) วิชาเอกศิลปะ ซึ่งวิชาเอกศิลปะนี้เน้นหนักไปทางการผลิตทรัพยากรบุคคลดิ่งเดี่ยวเฉพาะทาง เพื่อป้อนเข้าสู่ระบบสายพานอุตสาหกรรมท่ามกลางกระแสลัทธิสมัยใหม่ โดยเป็นหลักสูตรในเชิงบูรณาการที่ผู้เรียนสามารถพัฒนาศักยภาพได้กว้าง และสอดรับกับความต้องการของแต่ละบุคคล
อย่างไรก็ตาม หลักสูตรทั้งสองก็เปิดโอกาสให้ผู้เรียนพัฒนาทางด้านทัศนศิลป์ (Visual Art) และการออกแบบสื่อสาร (Communication Design) เป็นด้านหลัก อีกทั้งยังกำหนดให้เรียนวิชาโทที่เปิดสอนภายนอกภาควิชาและภายนอกคณะ โดยวิชาโทจะเป็นวิชาที่ช่วยขยายรากฐานให้กว้างขึ้น และ/หรือ เป็นแรงผลักดันวิชาชีพหรือวิชาเอกอีกด้วย
ในปีเดียวกัน ก็ได้เปิดหลักสูตรการศึกษาบัณฑิต วิชาเอกดุริยางคศาสตร์ไทยและดุริยางคศาสตร์สากล ภาควิชาดุริยางคศาสตร์ ในคณะมนุษยศาสตร์เช่นกัน
มิติที่หนึ่ง: สาขาวิชาคณะกรรมการประจำสาขาวิชา มิติที่สอง: หลักสูตรคณะกรรมการบริหารหลักสูตร มิติที่สาม: เครือข่ายวิชาคณะกรรมการเครือข่ายวิชา
หลักการ "คณะศิลปกรรมศาสตร์บริหารทรัพยากรบุคคล ทรัพยากรวัตถุ และทรัพยากรความรู้ ร่วมกัน เพื่อการลงทุนต่ำสุดให้มีประสิทธิภาพและผลงานสูงสุด"
ปรัชญา "สร้างสรรค์ด้วยปัญญาธรรม"
โดยบุคลากรวิชาการสามารถเป็นกรรมการบริหารหลักสูตรได้สูงสุด 3 หลักสูตร ทำหน้าที่ สอน ค้นคว้า วิจัย บริการวิชาการแก่สังคม และทำนุบำรุงศิลปวัฒนธรรม ข้ามสาขาวิชาได้
หลักสูตร ศป.บ. (ศิลปกรรมศาสตร์บัณฑิต) - วิชาเอกศิลปะจินตทัศน์ - วิชาเอกศิลปศึกษา - วิชาเอกการออกแบบสื่อสาร - วิชาเอกการออกแบบผลิตภัณฑ์ - วิชาเอกการออกแบบแฟชั่น - วิชาเอกศิลปะเครื่องประดับ - วิชาเอกเซรามิกส์ - วิชาเอกการแสดงและกำกับการแสดง - วิชาเอกการออกแบบเพื่อการแสดง - วิชาเอกนาฏศิลป์ไทย - วิชาเอกนาฏศิลป์สากล - วิชาเอกดนตรีคลาสสิค - วิชาเอกดนตรีร่วมสมัย - วิชาเอกดนตรีเพื่อธุรกิจ
หลักสูตร กศ.บ. (การศึกษาบัณฑิต) - วิชาเอกดุริยางคศาสตร์ไทย - วิชาเอกดุริยางคศาสตร์สากล - วิชาเอกศิลปศึกษา - วิชาเอกนาฏศิลป์
เปิดสอนระดับปริญญาโทใน 4 สาขาวิชา ได้แก่ - สาขาวิชาศิลปศึกษา - สาขาวิชามานุษยดุริยางควิทยา - สาขาวิชาทัศนศิลป์ (ศิลปะสมัยใหม่) - สาขาวิชานวัตกรรมการออกแบบ
และเปิดสอนระดับปริญญาเอกใน 2 สาขาวิชา ได้แก่ - สาขาวิชาศิลปวัฒนธรรมวิจัย - สาขาวิชามานุษยดุริยางควิทยา
หน่วยงาน
ตาม[http://council.swu.ac.th/Portals/2099/Documents/10.%20%E0%B8%9B%E0%B8%A3%E0%B8%B0%E0%B8%81%E0%B8%B2%E0%B8%A8%E0%B8%81%E0%B8%B2%E0%B8%A3%E0%B9%81%E0%B8%9A%E0%B9%88%E0%B8%87%E0%B8%AB%E0%B8%99%E0%B9%88%E0%B8%A7%E0%B8%A2%E0%B8%87%E0%B8%B2%E0%B8%99%E0%B8%A0%E0%B8%B2%E0%B8%A2%E0%B9%83%E0%B8%99%E0%B8%82%E0%B8%AD%E0%B8%87%E0%B8%AA%E0%B9%88%E0%B8%A7%E0%B8%99%E0%B8%87%E0%B8%B2%E0%B8%99.PDF?ver=2018-02-14-112841-160 ประกาศมหาวิทยาลัยศรีนครินทรวิโรฒฉบับที่ 10/2559 เรื่อง การแบ่งหน่วยงานภายในของส่วนงาน พ.ศ. 2559] นั้น ได้มีการแบ่งหน่วยงานในคณะศิลปกรรมศาสตร์เป็น 10 หน่วยงาน ดังนี้
กรัมแมน กัลฟ์สตรีม II
กรัมแมน กัลฟ์สตรีม II (Grumman Gulfstream II) กัลฟ์สตรีม II เป็นเครื่องบินโดยสารขนาดเล็กใช้กันแพร่หลาย ทั้งในเชิงพาณิชย์การทหารและเครื่องบินลาดตระเวน กัลฟ์สตรีม II ได้รับการพัฒนามาจากกัลฟ์สตรีม I และได้เริ่มบินเป็นครั้งแรกในวันที่ 2 ตุลาคม ค.ศ. 1966 โดยบริษัทกรัมแมนได้เริ่มสร้างในวันที่ 17 พฤษภาคม ค.ศ. 1965 หน่วยยามชายฝั่งของสหรัฐฯ ได้สั่งชื้อไปใช้งานโดยกำหนดสัญลักษณ์เป็น วีซี-11 เอ
Paracorynanthe
Paracorynanthe เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคือ มาดากัสการ์
สปีชีส์ในสกุล ได้แก่:
เขตชูโอ (ฟูกูโอกะ)
เขตชูโอ (中央区 (chūō-ku)) เป็นหนึ่งใน 7 เขตของนครฟูกูโอกะ จังหวัดฟูกูโอกะ ประเทศญี่ปุ่น มีเนื้อที่ 15.40 ตารางกิโลเมตรและมีประชากร 198,563 คน ใน 121,583 ครัวเรือน (ในเดือนตุลาคม 2018) มีความหนาแน่นของประชากร 12,894 ต่อตารางกิโลเมตร
พระตำหนักสวนกระต่าย
พระตำหนักสวนกระต่าย โบราณสถานประเภทพระตำหนักร้าง ตั้งอยู่ท้ายวัดพระศรีสรรเพชญ์ ในพระราชวังโบราณ สมเด็จพระเจ้าอยู่หัวบรมโกศโปรดเกล้าฯ ให้สร้างขึ้นเพื่อเป็นที่ประทับของกรมขุนพรพินิต พระราชโอรสองค์เล็ก เมื่อกรมขุนพรพินิตอุปราชาภิเษกเป็นกรมพระราชวังบวรสถานมงคล ก็ยังคงประทับอยู่ที่พระตำหนักนี้
ใน พระราชพงศาวดาร ฉบับพระราชหัตถเลขา ได้ระบุไว้ว่าก่อนที่สมเด็จพระเจ้าอยู่หัวบรมโกศจะเสด็จสวรรคตในปี พ.ศ. 2301 สมเด็จพระที่นั่งสุริยาศน์อมรินทร์ขณะดำรงพระอิสริยยศเป็น สมเด็จพระเจ้าลูกเธอ เจ้าฟ้ากรมขุนอนุรักษ์มนตรี ซึ่งผนวชอยู่ ณ วัดละมุด ได้ลาผนวชและมาเฝ้าพระราชบิดาในขณะประชวรหนักโดยได้มาประทับที่พระตำหนักแห่งนี้
โบราณสถานที่เหลืออยู่ คือ ซากฐานพระตำหนัก สระระฆังซึ่งตั้งอยู่ทางทิศเหนือของพระตำหนัก ส่วนโรงอาลักษณ์ และ หอหลวง ไม่เหลือหลักฐานให้เห็นแล้ว
ไอเซ็น โซสึเกะ
ไอเซ็น โซสึเกะ เป็นพระเอกหลักในเรื่อง เทพมรณะเป็นอดีตหัวหน้าหน่วยที่ 5 แห่ง 13 หน่วยพิทักษ์ และอดีตหัวหน้าเหล่าอารันคาร์ ปัจจุบันถูกจองจำอยู่ที่คุกใต้ดินเป็นเวลา20,000ปีภายในที่ทำการหน่วยที่1
ลักษณะ/อุปนิสัย
ไอเซ็น เป็นอดีตยมทูตหัวหน้าหน่วยที่ 5 เป็นคนพูดจาสุภาพแต่แฝงไปด้วยความฉลาดเฉลียว หล่อตลอดเวลา ผมหยักศก  สวมแว่นตา  และใจดีต่อลูกน้อง  ไม่เคยปล่อยให้ลูกน้องรับภาระหนัก  และเมื่อลูกน้องในหน่วยตกอยู่ในอัตรายเขาจะมาช่วยเสมอ  แต่ภายในใจเขาไม่เคยยึดติดกับความยุติธรรมและพร้อมที่จะกำจัดคนที่เห็นสมควรว่าจำเป็นต้องกำจัด  ซึ่ง อ.คุโบะ ไทโตะ ได้กล่าวไว้ในการสัมภาษณ์ว่า "ไอเซ็นมีลักษณะเป็นคนลึกลับ"  และสาเหตุนี้เองจึงเป็นตัวละครที่คิดร้ายในส่วนลึกของจิตใจนั่นเอง
จุดประสงค์ที่แท้จริงของไอเซ็น ยังไม่มีใครทราบแน่ชัด แต่ในตอนปัจจุบัน ไอเซ็นต้องการสร้าง ที่สามารถเข้าไปยังมิติที่ราชาอาศัยอยู่  โดยมีการเล่าสืบทอดกันมาในหมู่หัวหน้าใหญ่แห่ง 13 หน่วยพิทักษ์  ซึ่งไอเซ็นต้องการวัตถุดิบในการสร้างกุญแจราชันย์ด้วยการนำวิญญาณ 100,000 ดวงจากเมืองคาราคุระ
ในตอนที่อาศัยอยู่ในฮุเอโก้ มุนโด้ ไอเซ็นได้ถอดแว่นออกและเสยผมขึ้น  แต่ดวงตาของเขาก็เต็มไปด้วยอันตรายและทรงผมที่ดูแปลกตายิ่งขึ้น  ในขณะที่ก่อนเขาจะออกไปจากโซลโซไซตี้ได้กล่าวกับ อุคิทาเกะ จูชิโร่ หัวหน้าหน่วยที่ 13 ไว้ว่า  ตัวเขาเองจะก้าวพ้นขอบเขตพระเจ้า  และหลังจากที่เขามายังฮูเอโก มุนโด้ได้สวมชุดสีขาวซึ่งเป็นเครื่องแบบ แบบด้วยกับชุดของอารันคาร์
ประวัติ
ไอเซ็น เดิมเป็นหัวหน้าหน่วยที่ 5 ของ 13 หน่วยพิทักษ์ แต่ด้วยความต้องการที่จะก้าวพ้นขอบเขตของพลังของยมทูตและยึดครองทุกอย่าง  จึงได้วางแผนต่างๆนานาเพื่อชิงโฮเคียคุที่อยู่ในร่างเทียมของคุจิกิ ลูเคีย มาเพื่อนำไปสร้างอารันคาร์ ฮอลโลว์ที่ได้รับพลังของยมทูตและมีดาบฟันวิญญาณเหมือนกับของยมทูตด้วย
อดีต
ในขณะนั้นไอเซ็นได้ร่วมมือกับ อิชิมารุ งิน และ โทเซ็น คานาเมะ โดยเป็นนกต่อให้กับแผนการในครั้งนี้ ต่อมาไอเซ็นได้เลื่อนขั้นเป็นหัวหน้าหน่วยที่ 5 และอิชิมารุได้เลื่อนขั้นเป็นรองหัวหน้าหน่วยที่ 5 และเป็นมือขวาคนสนิทของเขาอีกด้วย  แต่ต่อมาอิชิมารุและโทเซ็นได้เลื่อนขั้นเป็นหัวหน้าหน่วยที่ 3 และ 9 ตามลำดับ  แต่ถึงกระนั้นก็ยังจงรักภักดีต่อไอเซ็นเหมือนเดิม  และเมื่อ ฮินาโมริ โมโมะ ได้เข้ามาเป็นรองหัวหน้าหน่วยที่ 5 เขาก็ไม่เคยคิดว่าเป็นรองหัวหน้าหน่วยที่ 5 เลยนอกจาก อิชิมารุ งิน เท่านั้น
ในขณะนั้นไอเซ็นได้รับ ฮินาโมริ โมโมะ, คิระ อิซึรุ และ อาบาราอิ เร็นจิ เข้ามาในหน่วยที่ 5 โดยรับฮินาโมริ  และคิระที่น่าจะใช้การได้ไปเป็นรองหัวหน้าหน่วยที่ 5 ของเขาเอง  และหน่วยที่ 3 ของอิชิมารุ  แล้วให้อาบาราอิ เร็นจิไปที่หน่วยที่ 11 แทน  แต่ภายหลังเร็นจิได้มาเป็นรองหัวหน้าหน่วยที่ 6
ภาคโซลโซไซตี้
หัวหน้าไอเซ็นถูกมือสังหารลึกลับฆ่าตาย จึงทำให้ต้องมีการจับตัวเรียวกะเพื่อสอบสวนถึงการตายของหัวหน้าไอเซ็น แต่ในความเป็นจริงแล้วเขานั้นเป็นคนฆ่า 46 ห้องวังกลางในขณะที่ตามตัวคุจิกิ ลูเคียพบ เพราะต้องการโฮเงียวคุที่อยู่ในร่างวิญญาณของลูเคีย ซึ่งหลังจากที่เขาได้ทำร้ายฮินาโมริและฮิตสึกายะจนบาดเจ็บสาหัสแล้วก็ได้ไปยังเนินโซเคียคุ แล้วก็จัดการคุโรซากิ อิจิโกะ อาบาราอิ เร็นจิ และโคมามูระ ซาจินและได้ลูกแก้ววินาศโฮเงียวคุมาครอบครอง ก่อนที่จะถูกล้อมจับและหลบหนีไปได้จากการช่วยเหลือของเหล่า เมนอสกรังเด้ โดยไปอาศัยอยุ่ที่ฮูเอโกมูนโด้ หรือปราสาทที่เรียกว่าลาสนอเช่ นั่นเอง
ภาคอารันคาร์
ปัจจุบันเป็นหัวหน้าของเหล่าอารันคาร์กำลังเตรียมการใช้โฮเคียคุในการสร้างกุญแจราชันย์ เพื่อไปยังอีกมิตินึงที่มีราชันย์วิญญาณซึ่งเป็นเป้าหมายของตนอยู่ การสร้างกุญแจนี้จะต้องอาศัยวิญญาณจำนวนมหาศาลและสถานที่ที่มีพลังวิญญาณพิเศษซึ่งก็คือเมืองคาราคุระที่พวกอิจิโกะอาศัยอยู่นั่นเอง
ภาคฮูเอโก้ มุนโด้
ไอเซ็นนั้นต้องการวิญญาณที่อยู่ที่เมืองคาราคุระทุกดวง ในตอนนี้ไอเซ็นสนใจในการพัฒนาการของ อิจิโกะ จึงส่งเอสปาด้าลำดับที่10 ยามี่(0) และลำดับที่ 4 อุลคิโอร่ามาตรวจสอบ หลังจากนั้นอุลคิโอร่าจึงกลับไปรายงานไอเซ็น กริมจอร์ที่ไม่เห็นด้วยกับวิธีการของอุลคิโอร่าจึงฝ่าฝืนคำสั่งนำฟราเชี่ยนของตนเองบุกโจมตีที่เมืองคาราคุระ หลังจากที่กลับไป ฮูเอโก้ มุนโด้จึงถูกไอเซ็นลงโทษและ ได้บอกถึงสถานภาพของพวกอิจิโกะและได้ห้ามกริมจอร์ที่กำลังจะไปจัดการอิจิโกะเองด้วยอารมณ์ส่วนตัว และหลังจากนั้นไอเซ็นได้ส่ง อุลคิโอร่ามาตรวจสอบพลังของอิโนะอุเอะ หลังจากนั้นไอเซ็นก็ได้นำทัพเอสปาด้าชุดใหญ่มาโจมตีที่เมืองคาราคุระ แต่ที่จริงแล้วมันเป็นตัวล่อเพื่อให้ยมทูตไปสนใจ แล้วให้อุลคิโอร่าไปจับตัวอิโนะอุเอะมานั้นเอง ไอเซ็นได้ทดลองพลังของเธอโดยการให้รักษาแขนซ้ายของกริมจอร์ และพลังนี้มีบางสิ่งที่ไอเซ็นต้องการให้ใช้กับโฮเงียคุอยู่ หลังจากนั้นอิจิโกะก็มาบุกโจมตีที่ฮูเอโก้ มุนโด้อย่างที่ไอเซ็นได้คาดการณ์เอาไว้ และไอเซ็นก็ได้บังคับให้อิโนะอุเอะใช้พลังนั้นกับโฮเงียคุและก็เป็นผลสำเร็จมาที่ เมืองคาราคุระ แต่หลังจากนั้นตัวเขาเองก็ได้หายไป ก่อนที่จะมาโผล่อีกครั้งในตอนท้ายๆที่ใกล้จะอวสาน
ผักกาดก้านขาว
ผักกาดก้านขาว เป็นพืชดอกสีเหลืองสดในวงศ์ผักกาด (Brassicaceae) ผักกาดก้านขาวเป็นแหล่งใหญ่อันดับสามที่ใช้ในการผลิตน้ำมันพืชของโลกใน ค.ศ. 2000 น้ำมันจากผักกาดก้านขาวยังใช้ในการผลิตไบโอดีเซลได้ นอกจากนั้นใบและก้านของผักกาดก้านขาวยังกินได้อีกด้วย
ผักกาดก้านขาวมีชื่อพื้นเมืองอื่นดังนี้ ผักกาดมูเซอ, ผักกาดยาง (เชียงใหม่) และสะเบเด๊าะ (กะเหรี่ยง, แม่ฮ่องสอน)
การผลิต
องค์การอาหารและการเกษตรแห่งสหประชาชาติรายงานการผลิตผักกาดก้านขาวทั่วโลกที่ 36 ล้านคนในฤดูกาล 2003–2004 และประมาณการที่ 58.4 ล้านตันในฤดูกาล 2010–2011
อัครินทร์ กิจวิจารณ์
สิบตรี อัครินทร์ กิจวิจารณ์ (Akkarin Kitwijarn; ชื่อเล่น: ฟ้อนท์) เกิดวันที่ 8 กรกฎาคม พ.ศ. 2538 นักเทควันโดชายทีมชาติไทย เจ้าของเหรียญเงินจากกีฬาเทควันโด รุ่นไม่เกิน 63 กก.ชาย ในการแข่งขัน "เอเชียนเกมส์ ครั้งที่ 17" ที่ประเทศเกาหลีใต้ เหรียญเงินจากการแข่งขันเทควันโดชิงแชมป์เอเชีย รายการ "Asian Taekwondo Championships 2014" รุ่นไม่เกิน 63 กก.ชาย ที่ประเทศอุซเบกิสถาน และเหรียญทองจากกีฬาเทควันโด รุ่นไม่เกิน 63 กก.ชาย ในการแข่งขัน "ซีเกมส์ ครั้งที่ 28" ที่ประเทศสิงคโปร์
ประวัติ
อัครินทร์สำเร็จการศึกษาระดับชั้นมัธยมศึกษาตอนปลายจากโรงเรียนธัญบุรี จังหวัดปทุมธานี ปัจจุบันกำลังศึกษาระดับปริญญาตรีที่คณะวิทยาศาสตร์การกีฬา จุฬาลงกรณ์มหาวิทยาลัย เริ่มเรียนและฝึกซ้อมเทควันโดที่ยิมทวีศิลป์ เป็นนักกีฬาสังกัดจังหวัดปทุมธานี เข้าสู่การเป็นนักกีฬาเทควันโดทีมชาติในปี 2553 เคยมีผลงานการแข่งขันเทควันโดในระดับประเทศ เช่น เหรียญทองจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2554 รุ่นไม่เกิน 55 กก.ชาย เหรียญทองจากการแข่งขันเทควันโด รุ่นไม่เกิน 63 กก.ชาย "กีฬาเยาวชนแห่งชาติ ครั้งที่ 28" หรือ "ภูเก็ตเกมส์" เหรียญทองจากการแข่งขันเทควันโด รุ่นไม่เกิน 63 กก.ชาย "กีฬานักเรียน นักศึกษาแห่งชาติ ครั้งที่ 33" หรือ "อุบลราชธานีเกมส์" และเหรียญทองจากการแข่งขันเทควันโด ประเภทต่อสู้ทีมชาย "กีฬาแห่งชาติ ครั้งที่ 42" หรือ "สุพรรณบุรีเกมส์"
พ.ศ. 2554
ในปี 2554 อัครินทร์เข้าร่วมการแข่งขันเทควันโด รายการ "โคเรีย โอเพ่น 2011" รุ่นไม่เกิน 55 กก.ชาย ที่ประเทศเกาหลีใต้ โดยเข้าร่วมการแข่งขันกับนักกีฬาเทควันโดทีมชาติไทย จำนวน 16 คน แบ่งเป็นเยาวชนหญิง จำนวน 7 คน ประกอบด้วย พาณิภัค วงศ์พัฒนกิจ แพรวพรรณ วรรณโอสถ ภิญญาพัชญ์ ไชยพงศ์จรัญ คันธรัตน์ หนูราม วรวงษ์ พงษ์พานิช ธนาภา แซ่เล้า ภัทธิรา ดวงสิงห์ แบ่งเป็นเยาวชนชาย จำนวน 7 คน ประกอบด้วย ธนาภัทร รัตนเสวก สุทธิศักดิ์ จานทอง คฤพล เอี่ยมศรี ดนุนัย ราชวงษา พัชระ สมจริง พีระเทพ ศิลาอ่อน ณัฐภัทร ตันตรามาตย์ แบ่งเป็นรุ่นประชาชน จำนวน 2 คน ประกอบด้วย ปรัชญา บูรพนาวิบูลย์ สรวิศ เลาหนิมิต
พ.ศ. 2555
ในปี 2555 เข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2012" ที่เมืองโฮจิมินห์ ประเทศเวียดนาม คว้าเหรียญทองแดง รุ่นไม่เกิน 59 กก.ชาย โดยเข้าร่วมการแข่งขันกับนักกีฬาเทควันโดทีมชาติไทยรุ่นเยาวชน จำนวน 18 คน แบ่งเป็นเยาวชนหญิง จำนวน 9 คน ประกอบด้วย สันฐิกานต์ จันทรมณี พรพิมล แสงสมี นภัสสร จรณวัต พาณิภัค วงศ์พัฒนกิจ ธนาภา แซ่เล้า มนธวัล อุทยานานนท์ รัชนีพร เงินบำรุง ปภาภัทร จันทร์เกตุ กาญจนา สุขีวาส แบ่งเป็นเยาวชนชาย จำนวน 9 คน ประกอบด้วย นวมินทร์ คงทวี พีรพัฒน์ เกียรติกมลวงศ์ ณัฐวุฒิ เจริญรักษ์ สมศักดิ์ เอี่ยมกาย ณชพล เฉลิมลักษณ์ เชษฐรพี ต่างใจ ปฏิภาณ สุขประเสริฐ ณัฐธนนท์ ทับเจริญ ณัฐภัทร ตันตรามาตย์ และเข้าร่วมการแข่งขันเทควันโด รายการ "โคเรีย โอเพ่น 2012" ที่ประเทศเกาหลีใต้ คว้าเหรียญทอง รุ่นไม่เกิน 63 กก.ชาย
พ.ศ. 2556
ในปี 2556 อัครินทร์เข้าร่วมการแข่งขันเทควันโด รายการ "US Open Taekwondo Championships 2013" รุ่นไม่เกิน 63 กก.ชาย ที่เมืองลาสเวกัส ประเทศสหรัฐอเมริกา โดยเข้าร่วมการแข่งขันกับนักกีฬาเทควันโดทีมชาติไทย จำนวน 6 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง ชนาธิป ซ้อนขำ รุ่นไม่เกิน 49 กก.หญิง รามณรงค์ เสวกวิหารี รุ่นไม่เกิน 48 กก.ชาย คฤพล เอี่ยมศรี รุ่นไม่เกิน 54 กก.ชาย ติณณภพ ผดุงธรรม รุ่นไม่เกิน 59 กก.ชาย ศรศาสตร์ พูลพงษ์ รุ่นไม่เกิน 68 กก.ชาย
เข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2013" รุ่นไม่เกิน 63 กก.ชาย ที่ประเทศเม็กซิโก โดยเข้าร่วมการแข่งขันกับนักกีฬาเทควันโดทีมชาติไทย จำนวน 8 คน ประกอบด้วย ชนาธิป ซ้อนขำ รุ่นไม่เกิน 49 กก.หญิง สริตา ผ่องศรี รุ่นไม่เกิน 53 กก.หญิง วรวงษ์ พงษ์พานิช รุ่นไม่เกิน 57 กก.หญิง รังสิญา นิสัยสม รุ่นไม่เกิน 62 กก.หญิง เจียรณัฏฐ์ นาคะวิโรจน์ รุ่นไม่เกิน 54 กก.ชาย เป็นเอก การะเกตุ รุ่นไม่เกิน 58 กก.ชาย เชษฐรพี ต่างใจ รุ่นไม่เกิน 68 กก.ชาย พีระเทพ ศิลาอ่อน รุ่นไม่เกิน 74 กก.ชาย
พ.ศ. 2557
ในปี 2557 เข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2014" ที่เมืองทาชเคนต์ ประเทศอุซเบกิสถาน รอบแรกชนะคะแนนนักกีฬาจากมาเลเซีย 6-1 รอบสองชนะคะแนนนักกีฬาจากทาจิกิสถาน 16-4 รอบสามชนะคะแนนนักกีฬาจากไต้หวัน 18-11 รอบรองชนะเลิศ ชนะคะแนนนักกีฬาจากจีน 10-2 รอบชิงชนะเลิศ พ่ายคะแนนลี แดฮุน นักกีฬาจากเกาหลีใต้ 15-4 คว้าเหรียญเงิน รุ่นไม่เกิน 63 กก.ชาย และเข้าร่วมการแข่งขันเทควันโด รายการ "โคเรีย โอเพ่น 2014" รุ่นไม่เกิน 63 กก.ชาย ที่ประเทศเกาหลีใต้ โดยเข้าร่วมการแข่งขันกับนักกีฬาเทควันโดทีมชาติไทย จำนวน 18 คน แบ่งเป็นรุ่นเยาวชน จำนวน 7 คน ประกอบด้วย รัชนีกร สูนประหัต นภาพร จรณวัต อรวรา ปัดชัยยัง อิศรินทร์ ทวีปถาวรวงศ์ วรัญชัย จังศิริพรปกรณ์ สิรวิชญ์ ปิยะจินดา ธนโชติ แหม่มเพชร แบ่งเป็นรุ่นประชาชน จำนวน 11 คน ประกอบด้วย วิลาสินี ขำศรีบุศ ธนาภา แซ่เล้า รังสิญา นิสัยสม รุ่งรวี ขุระสะ คาสซานดร้า ฮาลเลอร์ รามณรงค์ เสวกวิหารี เป็นเอก การะเกตุ ณัฐวีร์ กล่อมพงษ์ ติณณภพ ผดุงธรรม เชษฐรพี ต่างใจ พีระเทพ ศิลาอ่อน
สำหรับการแข่งขันเทควันโดในอินชอนเกมส์ หรือ "เอเชียนเกมส์ ครั้งที่ 17" ที่ประเทศเกาหลีใต้ รอบ 32 คน อัครินทร์ชนะคะแนนนักกีฬาจากลาว 13-1 รอบ 16 คน ชนะคะแนนนักกีฬาจากเลบานอน 12-2 รอบ 8 คน ชนะคะแนนนักกีฬาจากเวียดนาม 4-1 รอบรองชนะเลิศ ชนะคะแนนนักกีฬาจากไต้หวัน 5-2 รอบชิงชนะเลิศ พ่ายคะแนนลี แดฮุน นักกีฬาจากเกาหลีใต้ 18-2 คว้าเหรียญเงิน รุ่นไม่เกิน 63 กก.ชาย และเข้าร่วมการแข่งขัน "เทควันโดไทยแลนด์โอเพ่น 2014" หรือ G1 รุ่นไม่เกิน 63 กก.ชาย
พ.ศ. 2558
ในปี 2558 อัครินทร์เข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2015" รุ่นไม่เกิน 63 กก.ชาย ที่ประเทศรัสเซีย โดยเข้าร่วมการแข่งขันกับนักกีฬาเทควันโดทีมชาติไทย จำนวน 7 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง ชนาธิป ซ้อนขำ รุ่นไม่เกิน 49 กก.หญิง พรรณนภา หาญสุจินต์ รุ่นไม่เกิน 53 กก.หญิง รังสิญา นิสัยสม รุ่นไม่เกิน 57 กก.หญิง รามณรงค์ เสวกวิหารี รุ่นไม่เกิน 54 กก.ชาย ณัฐวีร์ กล่อมพงษ์ รุ่นไม่เกิน 58 กก.ชาย พีระเทพ ศิลาอ่อน รุ่นไม่เกิน 74 กก.ชาย นอกจากนี้ยังมีรายชื่อเป็นหนึ่งในนักกีฬาเทควันโดที่เข้าร่วมการแข่งขัน "ซีเกมส์ ครั้งที่ 28" รุ่นไม่เกิน 63 กก.ชาย ที่ประเทศสิงคโปร์ ซึ่งเป็นการเข้าร่วมแข่งขันซีเกมส์ครั้งแรก ผลการแข่งขันในรอบก่อนรองชนะเลิศ ชนะคะแนนนักกีฬาจากอินโดนีเซีย 19-9 รอบรองชนะเลิศ ชนะคะแนนนักกีฬาจากลาว 10-5 รอบชิงชนะเลิศ ชนะคะแนนนักกีฬาจากเมียนมาร์ 19-3 คว้าเหรียญทอง รุ่นไม่เกิน 63 กก.ชาย
เข้าร่วมการแข่งขันเทควันโด รายการ "2015 Summer Universiade" หรือ กีฬามหาวิทยาลัยโลกฤดูร้อน 2015 รุ่นไม่เกิน 63 กก.ชาย ที่เมืองควังจู ประเทศเกาหลีใต้ โดยเข้าร่วมการแข่งขันกับนักกีฬาเทควันโดทีมชาติไทย จำนวน 10 คน ประกอบด้วย วิลาสินี ขำศรีบุศ รุ่นไม่เกิน 46 กก.หญิง ชนาธิป ซ้อนขำ รุ่นไม่เกิน 49 กก.หญิง ธนาภา แซ่เล้า รุ่นไม่เกิน 53 กก.หญิง รังสิญา นิสัยสม รุ่นไม่เกิน 57 กก.หญิง ณัฐวรรณ แก้ววิลัย รุ่นไม่เกิน 62 กก.หญิง กาญจนา สุขีวาส รุ่นมากกว่า 73 กก.หญิง รามณรงค์ เสวกวิหารี รุ่นไม่เกิน 54 กก.ชาย ณัฐวีร์ กล่อมพงษ์ รุ่นไม่เกิน 58 กก.ชาย ติณณภพ ผดุงธรรม รุ่นไม่เกิน 68 กก.ชาย พีระเทพ ศิลาอ่อน รุ่นไม่เกิน 74 กก.ชาย และเข้าร่วมการแข่งขันเทควันโดประเภทต่อสู้ทีมชาย ร่วมกับนักกีฬาเทควันโดทีมชาติไทย จำนวน 2 คน ประกอบด้วย ณัฐวีร์ กล่อมพงษ์ และพีระเทพ ศิลาอ่อน ต่อมาเข้าร่วมการแข่งขันเทควันโด รายการ "โคเรีย โอเพ่น 2015" รุ่นไม่เกิน 63 กก.ชาย ที่เมืองชุนชอน ประเทศเกาหลีใต้ ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2 แต่สุดท้ายต้องถอนตัวจากการแข่งขัน เนื่องจากมีอาการบาดเจ็บที่เท้าขวา
พ.ศ. 2559
ในปี 2559 อัครินทร์เป็นหนึ่งในนักกีฬาเทควันโดที่เดินทางไปเก็บตัวฝึกซ้อมที่ประเทศเกาหลีใต้เป็นเวลา 1 เดือน ร่วมกับนักกีฬาเทควันโดทีมชาติไทย จำนวน 7 คน ประกอบด้วย พาณิภัค วงศ์พัฒนกิจ ชนาธิป ซ้อนขำ พรรณนภา หาญสุจินต์ รังสิญา นิสัยสม เทวินทร์ หาญปราบ ณัฐวีร์ กล่อมพงษ์ พีระเทพ ศิลาอ่อน ต่อมาเข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2016" รุ่นไม่เกิน 63 กก.ชาย ที่เมืองปาไซ ประเทศฟิลิปปินส์
หมู่ศาลเทพเจ้าฮินดูบริเวณแยกราชประสงค์
ศาลท้าวมหาพรหม โรงแรมเอราวัณ
ศาลท้าวมหาพรหม โรงแรมแกรนด์ไฮแอทเอราวัณเป็นศาลของท้าวมหาพรหมตั้งอยู่หน้าโรงแรมแกรนด์ ไฮแอท เอราวัณ มีพระวรกายสีทอง เป็นที่นิยมสักการะในหมู่ชาวไทย และนักท่องเที่ยวโดยเฉพาะชาวจีนและมาเลเซีย
ศาลพระตรีมูรติ เซ็นทรัลเวิลด์
ศาลพระตรีมูรติ เซ็นทรัลเวิลด์ เป็นศาลของพระสทาศิวะตั้งอยู่บนลานด้านหน้าส่วนอดีตห้างอิเซตัน ของเซ็นทรัลเวิลด์ คู่กับศาลพระพิฆเนศวร เซ็นทรัลเวิลด์ แขวงปทุมวัน เขตปทุมวัน กรุงเทพมหานคร
สาเหตุที่สร้างนั้นย้อนกลับไปถึงประวัติของห้างเซ็นทรัลเวิลด์ (ขณะนั้นใช้ชื่อว่าเวิลด์เทรดเซ็นเตอร์) ซึ่งสร้างขึ้นบนพื้นที่เดิมของวังเพ็ชรบูรณ์ อันสร้างขึ้นเพื่อให้เป็นที่ประทับของ สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราชัย พระราชโอรสในพระบาทสมเด็จพระจุลจอมเกล้าเจ้าอยู่หัว มหาราช และเปิดให้บริการเป็นครั้งแรกเมื่อปี พ.ศ.​2533 เชื่อกันว่า หลังเปิดตัวผลประกอบการนั้นไม่เป็นไปตามคาดหวัง เกิดอุปสรรคต่าง ๆ นักธุรกิจเจ้าของห้างจึงเชื่อว่าเป็นอาถรรพ์ประกอบกับคำบอกเล่าที่ว่า พระบาทสมเด็จพระจอมเกล้าเจ้าอยู่หัวทรงเคยนำรูปพระตรีมูรติ ที่สร้างในสมัยพระนเรศวร มหาราช มาประดิษฐานไว้ที่วังแห่งนี้ แต่สุดท้ายได้สูญหายไปในที่สุด จึงได้สร้างศาลฯ แห่งนี้ขึ้นมาเพื่อแก้เคล็ดตามคำบอกเล่า
เดิมศาลพระตรีมูรติตั้งอยู่บริเวณหัวมุมแยกราชประสงค์ แต่เมื่อเซ็นทรัลพัฒนาเข้าปรับปรุงศูนย์การค้าและเปลี่ยนชื่อจาก "เวิลด์เทรดเซ็นเตอร์" เป็น "เซ็นทรัลเวิลด์" ได้ย้ายศาลดังกล่าวไปอยู่คู่กับศาลพระพิฆเนศวร ส่วนพื้นที่เดิมได้ปรับปรุงเป็นลานน้ำพุ และแอปเปิลสโตร์ตามลำดับ
อย่างไรก็ตาม นักประวัติศาสตร์เสนอว่าคำบอกเล่าที่อ้างถึงการประดิษฐานพระตรีมูรติของรัชกาลที่ 4 ด้านหน้าวังเพ็ชรบูรณ์นั้น ขัดกับข้อเท็จจริงที่วังเพ็ชรบูรณ์สร้างขึ้นในรัชสมัยพระบาทสมเด็จพระมงกุฏเกล้าเจ้าอยู่หัว ซึ่งความเข้าใจผิดนี้นักประวัติศาสตร์เชื่อกันว่าเริ่มมาจากการตีความผิดถึงประวัติศาสตร์ที่ระบุถึงการสร้างวังแห่งหนึ่งของรัชกาลที่ 4 ในบริเวณย่านปทุมวันปัจจุบัน ซึ่งจริง ๆ คือ วังสระปทุม ไม่ใช่วังเพ็ชรบูรณ์
ในขณะที่ประติมานวิทยาของเทวรูปซึ่งมีห้าเศียรนั้น นักวิชาการบางกลุ่มมองว่ามิใช่พระตรีมูรติอย่างที่เข้าใจกัน แต่คือปางอวาตารหนึ่งของพระศิวะ พระนามว่า สทาศิวะ ที่นิยมทำกันในยุคหนึ่งของไทย ในขณะที่เทวรูปพระตรีมูรติแบบที่นิยมบูชาในไทยจะมีลักษณะแบบเขมรมากกว่า
ศาลพระพิฆเนศวร เซ็นทรัลเวิลด์
ศาลพระพิฆเนศวร เซ็นทรัลเวิลด์เป็นศาลของพระพิฆเนศตั้งอยู่บนลานด้านหน้าส่วนห้างอิเซตันของเซ็นทรัลเวิลด์ ถัดจากศาลพระตรีมูรติ เซ็นทรัลเวิลด์ แขวงปทุมวัน เขตปทุมวัน กรุงเทพมหานคร ถือเป็นศาลเทพเจ้าองค์หนึ่งในหมู่ศาลองค์เทพฮินดูรอบแยกราชประสงค์ มีพระลักษณะเป็นพระพิฆเนศประทับนั่ง ด้านหน้ามีรูปปั้นหนูสักการะอยู่มากมาย
ศาลพระลักษมี เกษรวิลเลจ
ศาลพระลักษมี เกษรวิลเลจเป็นศาลของพระลักษมีตั้งอยู่บนดาดฟ้าชั้น 4 ของเกษรวิลเลจ ตั้งแต่ปี พ.ศ. 2539 เป็นหนึ่งในศาลฯ ในบริเวณสี่แยกราชประสงค์ ถนนราชดำริ แขวงลุมพินี เขตปทุมวัน กรุงเทพมหานคร นอกจากนี้บนดาดฟ้าเดียวกันของห้างยังประดิษฐานศาลท้าวจตุโลกบาล เกษรวิลเลจ เช่นกัน ลักษณะของเทวรูปมาจากครั้นการกวนเกษียรสมุทรเพื่อทำน้ำอมฤต ขณะพระลักษมีเสด็จขึ้นมาประทับนั่งในดอกบัวและพระหัตถ์ถือดอกบัว เทวรูปและศาลองค์นี้เชื่อว่าสร้างขึ้นด้วยประสงค์ของเจ้าของห้างที่เป็นสตรี จึงให้สร้างศาลเทวรูปที่เป็นองค์เทพสตรี ซึ่งเป็นที่ถกเถียงกันว่าในตอนแรกมีประสงค์ให้สร้างศาลพระอุมา แต่ด้วยความเข้าใจคาดเคลื่อนจึงเป็นศาลพระลักษมีจนถึงปัจุบัน
ศาลท้าวจตุโลกบาล เกษรวิลเลจ
ศาลท้าวจตุโลกบาล เกษรวิลเลจ เป็นศาลของท้าวจตุโลกบาลตั้งอยู่บนดาดฟ้าชั้น 4 ของเกษรวิลเลจส่วนสำนักงาน ถือเป็นศาลเทพเจ้าองค์ล่าสุดที่นำมาประดิษฐานในหมู่ศาลองค์เทพฮินดูรอบแยกราชประสงค์ ซึ่งทางห้างได้อัญเชิญมาประดิษฐานเมื่อเดือนกุมภาพันธ์ พ.ศ. 2560 จากเดิมที่บนดาดฟ้าจะมีเพียง ศาลพระลักษมี เกษรวิลเลจ ซึ่งตั้งอยู่เยื้องกันเท่านั้น ลักษณะของเทวรูปมีความพิเศษที่เป็นครั้งแรกที่ได้นำองค์ท้าวจตุโลกบาลทั้ง 4 พระองค์ อัญเชิญมารวมกันในเทวรูปพระองค์เดียว ซึ่งโดยปกติจะประดิษฐานแยกกันสี่องค์
ศาลท้าวอมรินทราธิราช อมรินทร์พลาซา
ศาลท้าวอมรินทราธิราชประดิษฐานในศาลสร้างเป็นทรงบุษบกสามยอด ท้าวอมรินทราธิราช เป็นพระนามหนึ่งที่ใช้เรียกพระอินทร์ ที่มาของชื่อโรงแรมและศูนย์การค้าอมรินทร์ พลาซา ซึ่งเป็นที่ตั้งของศาล
ศาลพระนารายณ์ทรงสุบรรณ โรงแรมอินเตอร์คอนติเนนทัล
เทวรูปพระนารายณ์ (พระวิษณุ) องค์สีดำประทับยืนบนพญาครุฑ ประดิษฐานอยู่บริเวณหน้าโรงแรมอินเตอร์คอนติเนนตัล ทางฝั่งตะวันออกเฉียงเหนือของแยกและสร้างขึ้นเมื่อปี พ.ศ. 2540 สร้างขึ้นด้วยศิลปะแบบเขมร นักวิชาการท่านหนึ่งระบุว่าเทวรูปนี้เป็นตัวอย่างสำคัญหนึ่งถึงการคงอยู่ของเทวรูปศิลปะเขมรในไทยสมัยใหม่
ศาลพระนารายณ์ทรงอนันตนาคราช สำนักงานตำรวจแห่งชาติ
ด้านในสำนักงานตำรวจแห่งชาติเป็นที่ประดิษฐานเทวรูปพระนารายณ์องค์สีดำประทับยืนบนอนันตนาคราชและประดิษฐานอยู่กลางสระน้ำ สร้างขึ้นในปีพ.ศ. 2496 โดยมีพลตรีหลวงสุวิชาแพทย์เป็นผู้ทำพิธีบวงสรวง เดิมประดิษฐานที่บนอาคาร 1 แต่มีความเชื่อว่าเป็นผลให้ข้าราชการที่ทำงานในอาคารมีอาการเจ็บป่วยจึงย้ายมาประดิษฐานที่จุดปัจจุบัน และยังอัญเชิญพระนารายณ์ปาวเดียวกับในรูปเคารพมาเป็นตราประจำกองบัญชาการตำรวจสอบสวนกลาง
เฟียร์เลส (อัลบั้มเทย์เลอร์ สวิฟต์)
เฟียร์เลส (Fearless) คือสตูดิโออัลบั้มที่ 2 ของเทย์เลอร์ สวิฟต์ นักร้องสาวเพลงคันทรี-ป็อป อัลบั้มนี้ออกจากจำหน่ายเมื่อวันที่ 11 พฤศจิกายน พ.ศ. 2551 ในประเทศสหรัฐอเมริกา อัลบั้มนี้ออกครั้งแรกก็ติดอันดับ 1 ในบิลบอร์ด 200 จำหน่ายได้ 592,304 แผ่นในสัปดาห์แรก โดยเป็นศิลปินหญิงที่มีอัลบั้มขายดีที่สุดในสัปดาห์แรก นอกจากนี้ ยังเป็นอัลบั้มแรกที่ขายได้หนึ่งล้านแผ่นในปี พ.ศ. 2552 ในเดือนกันยายน พ.ศ. 2552 RIAA ได้จัดอัลบั้มนี้ให้มียอดขายระดับ 4x แพลตินัม
ในวันที่ 26 ตุลาคม พ.ศ. 2009 อัลบั้มนี้ได้เปลี่ยนใหม่เป็น Fearless Platinum Edition  กับอีกหกเพลงใหม่
อัลบั้มเฟียร์เลสได้รับการยกย่องว่าเป็น อัลบั้มแห่งปี และอัลบั้มคันทรียอดเยี่ยมแห่งปีในการประกาศผลรางวัล แกรมมี่อวอร์ดส ครั้งที่ 52
Love Story
วางจำหน่าย วันที่ 16 กันยายน ค.ศ. 2008
"Love Story" เป็นซิงเกิลแรกจากอัลบั้ม Fearless ออกจำหน่ายครั้งแรกในสหรัฐอเมริกา ในเดือนกันยายน ค.ศ. 2008 และออกวางจำหน่ายตามประเทศทั่วโลกในเดือนมีนาคม ค.ศ. 2009 "Love Story" ได้รับการตอบรับดีเยี่ยมทั้งในสหรัฐอเมริกาและประเทศอื่นๆ เช่น ออสเตรเลีย นิวซีแลนด์ แคนาดา และสหราชอาณาจักร โดยติดชาร์ทบิลบอร์ด Hot 100 ที่อันดับ 4 และบิลบอร์ดคันทรีที่อันดับ 1 นอกจากนี้เพลง "Love Story" ยังยกให้เป็นเพลงคันทรีที่ดาวน์โหลดมากที่สุดในประวัติศาสตร์และเป็นเพลงคันทรีที่ออกจำหน่ายมากที่สุดด้วยการรองรับ 4x เพลตินัม จาก RIAA
White Horse
วางจำหน่าย วันที่ 9 ธันวาคม ค.ศ. 2008
"White Horse" ซิงเกิลที่สองจากอัลบั้ม Fearless โดยเพลงนี้เปิดตัวในบิลบอร์ด Hot 100 ที่อันดับที่ 13 ทำให้สวิฟต์กลายเป็นศิลปืนที่มีการเปิดตัวเพลงมากที่สุดอันดับ 2 ในเพลง 20 อันดับแรกของบิลบอร์ด Hot 100 เท่ากับ มารายห์ แครี และ เดอะบีตเทิลส์
You Belong with Me
วางจำหน่าย วันที่ 21 เมษายน ค.ศ. 2009
"You Belong with Me" เป็นซิงเกิลอันดับที่สามจากอัลบั้ม '"Fearless'' เพลงนี้เป็นเพลงที่ได้รับความนิยมมาก สามารถขึ้นถึงอันดับ 2 ในบิลบอร์ด Hot 100 และบิลบอร์ดคันทรีที่อันดับ 1 นอกจากนี้เพลงนี้ยังติดอันดับ 1 เพลงที่มีคนขอมากที่สุดทางวิทยุ นับเป็นเพลงคันทรีเพลงแรกในประวัติศาสตร์ที่ติดอันดับ 1 บนชาร์ตนี้
Fifteen
วางจำหน่าย วันที่ 21 กันยายน ค.ศ. 2009
"Fifteen" ซิงเกิลที่สี่จากอัลบั้ม Fearless และเปิดตัวสูงสุดในชาร์ตบิลบอร์ด Hot 100 ที่อันดับ 23
Fearless
วางจำหน่าย วันที่ 4 มกราคม ค.ศ. 2010
การโปรโมตอัลบั้ม
สำหรับการโปรโมตอัลบั้มได้มีการเผยแพร่เพลงโปรโมตจำนวน 4 เพลง ก่อนอัลบั้มวางจำหน่ายในกิจกรรม นับถอยหลังสู่เฟียร์เลส โดยเพลงทั้ง 4 เพลงได้แก่
อัลบั้มแพลตินัม อิดิชั่น
ในอัลบั้มยังมีข้อความลับที่สวิฟต์ใช้อักษรตัวพิมพ์ใหญ่แฝงเอาไว้ในหนังสือเนื้อเพลงที่ติดอยู่กับอัลบั้ม มีดังต่อไปนี้:
1. Jump Then Fall - LAST SUMMER WAS MAGICAL